Residential - Land - Modimolle, Limpopo - South Africa - 1299156 , RE/MAX Global - Real Estate Including Residential and Commercial Real Estate | RE/MAX, LLC.
Nylstroom erwe - Voltitel - pypsteel.
2 Aangrensende erwe, verbind met pypsteel aan straat, 582vkm en 690vkm. Netjies omhein met prefab mure. Goeie ligging en naby skole, stil area. Kom koop een (of albei vir R125 000 elk).
Between 250,000 ZAR and 300,000 ZAR in Modimolle 2015 NGK homoseksuele besluit*
Saterdag, 10 Oktober 2015 20:00
Gay besluit vir eers gestuit
2007 NGK besluit oor homoseksualiteit
2004 NGK besluit oor homoseksualiteit
Die NG Kerk se Algemene Sinode het op Vrydag 9 Oktober 2015 hierdie skokkende besluit oor selfdegeslagverhoudings geneem en 'n net so skokkende pastorale brief uitgereik. Daarna het Dirkie van der Spuy, wat 'n mens gedink het behoudend is, 'n baie verdraagsame houding ingeneem teenoor hierdie besluit, terwyl die kerkraad van Moreletapark hulle sterk gedistansieer het van hierdie besluit.
'n Mens wonder of sinodegangers met eerlikheid kan sê dat hulle gevra wat vir die Here aanneemlik is (Efesiërs 5:10).
Kommentaar verskyn in [rooibruin blokhakies].
Stemming: Ja: 114 / Nee: 63
2 Die Algemene Sinode verklaar dat hetero- en homoseksuele persone wat in ŉ verhouding van persoonlike geloofsgehoorsaamheid aan die Here leef, ten volle kan deelneem aan al die voorregte van die kerk as verbondsgemeenskap. [Volgens 1 Korintiërs 6:9-10 lyk dit nie vir my of 'n persoon wat in 'n homoseksuele staan in geloofsgehoorsaamheid aan die Here kan leef nie.]
5 Dieselfde Christelik-etiese standaarde (leer en lewe) geld vir die legitimasie van ordening van alle persone. Punt 7 van die besluit van 2007 verval. [Dus kan predikante nou in homoseksuele huwelike staan.]
8 Die Algemene Sinode bied hierdie besluite oor selfdegeslagverhoudings aan met nederigheid na ŉ ernstige soektog en as die beste toepassing van die boodskap van die Bybel soos ons dit tans verstaan. Die Algemene Sinode versoek lidmate, gemeentes en kerkvergaderings om weereens op ŉ selfstandige soekproses na die toepassing van die boodskap van die Bybel hieroor te gaan. In die soektog kan studiestukke van die Algemene Sinode van 2007, 2011, 2013 en 2015 ernstig gelees word. In ooreenstemming met die NGB Art 2 behoort die besondere en algemene openbaring gebruik te word, dws die beste huidige menswetenskaplike bevindings. [NGB Art 2 gaan oor "Die middele waardeur ons God ken". Hierdie besluit is dus gegrond op die aanname dat dit wetenskaplike bewys is dat 'n mens homoseksueel gebore word (God se skepping). Eerstens is dit baie ver van die waarheid af - kyk Nuutste wetenskaplike navorsing oor homoseksualiteit. Tweedens leer ons God eerstens ken deur die Bybel en slegs aanvullend deur Sy skepping indien dit nie teenstrydig is met die Woord nie. Wat het van sola scriptura geword? Miskien moet NGB Art 29 meer aandag verdien...]
9 Die Algemene Sinode besluit om ŉ Christelik-Bybels-etiese model oor die seksualiteit vir alle mense te ontwikkel om gemeentes te begelei in die lig van die voorafgaande besluite. Hierdie saak word ook verwys na die Projekspan vir Leer en Aktuele Sake, wat reeds ŉ soortgelyke opdrag in A p 172 punt 7.4 ontvang het. ["Christelik-Bybels-etiese model" en "homoseksuele verhouding" staan direk teenstrydig. 'n Mens kan nie die twee begrippe versoen nie.]
VOORSTELLER en SEKONDANTE
André Bartlett, Chris van Wyk, Monty Sahd
(Johann Ernst se naam was aanvanklik een van die sekondante, maar dit was blykbaar 'n fout. Kyk Gay besluit moontlik gestuit en Gay besluit vir eers gestuit.)
2 Die Algemene Sinode neem kennis dat volgens die Civil Union Act (Wet 17 van 2006) vereis word dat denominasies skriftelik by die Minister moet aansoek doen om toestemming te verkry om selfdegeslagverbintenisse te voltrek (vergelyk Klousule 5 wat soos volg lees: Designation of ministers of religion and other persons attached to religious denomination or organisation as marriage officers:(1) Any religious denomination or organisation may apply in writing to the Minister to be designated as a religious organisation that may solemnise marriages in terms of this Act).
2. Pastorale brief
Op 10 Oktober 2015 het die sinode die volgende brief vrygestel:
Dit is nie die eerste keer dat ons as kerk hieroor moes standpunt inneem nie. In 2007, 2011 en 2013 is daar besluite geneem wat ons al voorheen met u gekommunikeer het. Ons was genoodsaak om weer oor die saak na te dink. Soos die vorige kere was dit vir ons moeilik. Met oop Bybels en biddende harte het ons as gelowiges saam na die wil van die Here gesoek. [Hierdie is 'n blatante leuen, om die minste te sê.] Dit is al wat saakgemaak het. Die probleem is net dat ons, soos die kerk wêreldwyd, as gelowiges van mekaar verskil oor wat die wil van die Here in hierdie saak sou wees. Juis daarom het ons moeite gedoen om in liefde met mekaar te praat oor hoe ons die wil van die Here hoor en verstaan in hierdie komplekse wêreld waarin ons leef. Daar was ‘n sterk gevoel dat verdere studie nodig is, maar uiteindelik het die sinode besluit dat ons nie kan bekostig om niks te sê nie. Om net stil te bly, sou te veel sê. Ons bied hierdie besluit met nederigheid aan as ‘n besluit wat steeds aan voortgaande besinning onderworpe is. Ons vra ook mooi dat u die besluit in sy geheel sal verstaan. U sal opmerk dat die besluit die ruimte ooplaat vir kerkrade om na gelang van hulle eie oortuiging en omstandighede te handel, dat daar voortgaande navorsing gedoen sal word, maar dat daar ook bepaalde besluite geneem is waaraan gevolg gegee gaan word. Vanselfsprekend binne die raamwerk van die liefde.
Ons bevestig ons standpunt dat slegs die verbintenis van een man en een vrou as ‘n huwelik beskou word, maar gee ook erkenning aan burgerlike verbintenisse van persone van dieselfde geslag wat gekenmerk word deur liefde en trou - en maak voorsiening dat hierdie verbintenisse deur predikante wat hulle weg oopsien, bevestig kan word.
In die volgende video lewer die moderator, Nelis Janse van Rensburg en die assessor, Dirkie van der Spuy, kommentaar op besluit oor selfdegeslagverhoudinge:
Algemene Sinode 2015 – Selfdegeslagverhoudings
Dit is jammer dat Dirkie van der Spuy hierdie akkomoderende houding inneem oor homoseksualiteit. 'n Mens het gedink hy is behoudend.